stanford-oval/wikipedia huggingface dataset:
Baby Jane

| Baby Jane |
| --- | --- |

Kirjailija:  Sofi Oksanen
Kansitaiteilija:  Elina Warsta
Kieli:  suomi
Kustantaja:  WSOY
Julkaistu:  2005
Sivumäärä:  231
ISBN:  951-0-30966-4
Löydä lisää kirjojaKirjallisuuden teemasivulta
Baby Jane on vuonna 2005 ilmestynyt Sofi Oksasen toinen romaani. Sen on kustantanut WSOY.
Kirja kertoo kahdesta toisiaan rakastavasta naisesta, jotka kärsivät vakavista mielenterveysongelmista. Kirja ottaa kantaa lesbojen ja mielenterveyspotilaiden asemaan yhteiskunnassa.
Romaani on käännetty usealle kielelle, ja vastaanotto on ollut innostunut. Esimerkiksi norjalaisen Dagsavisen-lehden mukaan teos on "jälleen yksi todiste kirjailijan poikkeuksellisesta lahjasta yhdistää hienovarainen kirjallinen proosa brutaaleihin paljastuksiin ihmisyydestä ja sen haavoittuvuudesta. Baby Janella on merkittävä osa mielenterveyshäiriöistä kertovassa kirjallisuudessa." Tanskassa Information-lehti kuvasi Baby Janea jopa paremmaksi romaaniksi kuin Puhdistus (2008).
Kirjasta on tehty samanniminen elokuvasovitus, jonka on ohjannut Katja Gauriloff. Elokuvan kuvaukset alkoivat kesäkuussa 2017, ja se sai ensi-iltansa 8. maaliskuuta 2019. Romaanista on tehty myös ooppera, jonka musiikin sävelsi Markus Kärki. Kantaesitys oli vuonna 2019.
Aunuksen Puuliike
Aiheesta muualla

Enso Gutzeit Oy:n omistama Aunuksen Puuliike Oy:n Kaipaan saha Suojärvellä vuonna 1939, Museovirasto, Historian kuvakokoelma, Karjalan Liiton kokoelma (Finna)
Beatrice Armstrong

| Mitalit> Maa:   Yhdistynyt kuningaskunta.Naisten uimahypyt. Olympialaiset  | Mitalit> Maa:   Yhdistynyt kuningaskunta.Naisten uimahypyt. Olympialaiset  | Mitalit> Maa:   Yhdistynyt kuningaskunta.Naisten uimahypyt. Olympialaiset  | Maa:   Yhdistynyt kuningaskunta> Naisten uimahypyt. |
| --- | --- | --- | --- |
|  Hopeaa | Antwerpen 1920 | 10 m kerroshypyt |  |
Beatrice Eileen Armstrong (11. tammikuuta 1894 Hendon – 12. maaliskuuta 1981) oli brittiläinen uimahyppääjä. Hän sijoittui vuoden 1920 kesäolympialaisissa Antwerpenissä hopealle naisten kymmenen metrin kerroshypyissä ja kilpaili samassa lajissa vielä vuoden 1924 kesäolympialaisissa Pariisissa.
Auterive (Haute-Garonne)

Auteriven kunnantalo
Auterive on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 8 435. Auteriven pinta-ala on 37 km².
Aiheesta muualla

Kuvia tai muita tiedostoja aiheesta Auterive (Haute-Garonne) Wikimedia Commonsissa
http://www.auterive-initiatives.fr/ (Arkistoitu – Internet Archive)
Australian Archaeological Institute at Athens

| Australian Archaeological Institute at Athens |
| --- | --- |
Sijainti:  Zacharítsa 17, Koukáki, Ateena, Kreikka
Koordinaatit:  37°57′57″N, 23°43′26″E
Tyyppi:  arkeologinen instituutti
Perustettu:  1980
Australian Archaeological Institute at Athens (AAIA, kreik. Αυστραλιανό Αρχαιολογικό Ινστιτούτο Αθηνών, Avstralianó Archaiologikó Institoúto Athinón, ”Australian arkeologinen instituutti Ateenassa”) on australialainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.
Instituutti on perustettu vuonna 1980. Sillä on läheiset yhteydet erityisesti Sydneyn yliopistoon. Instituutti tukee australialaisten tutkijoiden toimintaa Kreikassa ja Kyproksella ja toisaalta pyrkii pitämään Kreikan tutkimusta esillä Australiassa.
Tutkimusprojekteja ja kaivauksia

Kythera
Lakonia
Pafos, Kypros
Torone, Chalkidikí
Zagorá, Ándros
Aiheesta muualla

Australian Archaeological Institute at Athens - The University of Sydney (englanniksi)
Arto Tamminen

Arto Ilari Tamminen (s. 1962) on suomalainen laulaja-lauluntekijä.
Beatles-vaikutteisen esikoisalbuminsa What's All About Tamminen julkaisi Bablers-yhtyeensä kanssa vuonna 1980. 1990-luvulla Tammiselta ilmestyivät sooloalbumit Kadonneen saaren laulukirja (1994) ja Utopia (1997). Hänen menestyneimpiä kappaleitaan ovat "Neljän ruuhka" ja "Utopia". Vuonna 1994 Arto Tamminen voitti Emma-gaalan jakaman parhaan sävellyksen palkinnon kappaleella "Ihana ilta", jonka oli levyttänyt Samuli Edelmann.
Englannin kielellä Tammisen tuotantoa ilmestyi jälleen vuonna 2000, kun Bablers-yhtyeen Like the First Time julkaistiin.
Aiheesta muualla

Kaarsalo, Juha: Arto Tamminen – mies Utopiasta. Selvis, 2005, nro 1.  Säveltäjät ja Sanoittajat ELVIS. Artikkelin verkkoversio. (Arkistoitu – Internet Archive)
Last.fm - Arto Tamminen
Asios

Asios (m.kreik. Ἄσιος, lat. Asius) voi viitata seuraaviin:
Asios, useita hahmoja kreikkalaisessa mytologiassa
Asios Samoslainen, eeppinen runoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Asius”, voi hakea sivunnimihaulla, laajalla sivunnimihaulla tai tekstihaulla.
Asha’man

Asha'man on miespuolinen kanavoimaan pystyvä henkilö Ajan pyörä -fantasiakirjoissa. Suoraan käännettynä asha'man tarkoittaa oikeuden ja totuuden puolesta taistelevaa henkilöä.
Yleensä kanavoimaan pystyvät miehet tulevat hulluiksi koska saidin on saastunut, mutta uudestisyntynyt Lohikäärme, Rand al'Thor, keräsi kokoon joukon kanavoimaan pystyviä miehiä ja muodosti heistä armeijan, joka sai nimen asha'manit. Heidän tukikohtaansa kutsutaan nimellä Musta Torni; se sijaitsee Andorissa, Caemlynin lähellä. Nykyään Rand al'Thor ja Nynaeve al'Meara ovat puhdistaneet Lähteen miehisen puoliskon, eivätkä kanavoivat miehet enää tule hulluiksi, vaikka Valkea torni ei tiedäkään tätä vielä. Viimeksi suomennetuissa osissa ilmenee tosin että puhdaskin saidin on hallitavuudeltaan juuri lassotun villihevosen veroinen  mahti joka helposti tuhoaa heikot käyttäjänsä.
Sotilas

Kun kanavoimaan pystyvä mies liittyy noviisina Mustaan Torniin, hän saa arvonimen Sotilas; täysin toisin kuin Valkoisessa Tornissa Mustassa opetellaan käyttämään Ainoata Mahtia aseena. Kun Sotilas on oppinut tarttumaan Ainoaan Mahtiin, hänen on tehtävä kaikki askareensa ja työnsä sen avulla. Sotilaat voivat – toisin kuin Aes Sedai -noviisit – poistua Mustan Tornin alueelta, mutta vain Vihkiytyneen tai Asha'manin johdolla.
Sotilaan tunnus on andorilaisen tyylin mukainen ylös asti napitettu musta takki.
Vihkiytynyt

Kun Sotilas on oppinut riittävästi Ainoata Mahtia ja yleensäkin sotilaan taitoja, hän saa ylennyksen: hänestä tulee Vihkiytynyt ja sen merkiksi hän saa hopeisen miekkaneulan takkinsa kaulukseen. Tämä arvo ja asema vastaa Aes Sedaiden kelpuutettua – joskin Vihkiytyneen valtuudet ovat laajemmat kuin kelpuutetun.
Asha'man

Vihkiytyneenä olo kestää yksilöllisen ajan; kun Vihkiytynyt on oppinut riittävästi ja ennen muuta löytänyt mahdollisen oman erityistaitonsa, hänet ylennetään varsinaiseksi Asha'maniksi ja hän saa tunnukseksi kullasta tehdyn punaisella emalilla koristellun lohikäärmeneulan toiselle puolelle kaulustaan.
Ero Aes Sedaihin

Asha'manien ja Aes Sedaiden ero on suurin piirtein miesten ja naisten eroa vastaava; Asha'manit pyrkivät käyttämään Ainoata Mahtia suunnilleen kaikessa, kun Aes Sedait vain ehdottoman tarpeen vaatiessa.
Monet Asha'manit ovat naimisissa ja käyttävät kaitsijasiteen tapaista sidosta pitääkseen yhtä vaimonsa kanssa; siteen muunnosta käytetään vangittujen Aes Sedaiden kahlitsemiseen.
Asha'manien johtaja on Mazrim Taim, joka käyttää itsestään nimitystä M'Hael (vanhalla kielellä Johtaja). Hän ei käytä miekka- ja lohikäärmeneuloja vaikka sai sellaiset ensimmäisenä, vaan hänen mustan takkinsa hihoihin on kirjottu hihansuista kyynärpäihin kiertyvät sinikultaiset lohikäärmeet.
August Natterer

Nattererin maalaus vuodelta 1920.
August Natterer (3. elokuuta 1868 Schornreute, Saksa – 7. lokakuuta 1933 Rottenmünster, Saksa) oli saksalainen taidemaalari.
Elämä

Natterer oli nuorin yhdeksästä lapsesta toimistotyöläisen perheessä. Hän varttui Stuttgartissa, opiskeli sähköasentajaksi siellä ja meni naimisiin. Sitten hän sairastui uskonnollisiin näköharhoihin ja ahdistukseen vuonna 1907. Natterer yritti itsemurhaa. Hän joutui psykiatriseen sairaalaan, joissa hän vietti seuraavat 26 vuotta elämästään. Natterer väitti olevansa keisari Napoleonin tunnustamaton lapsi ja maailman pelastaja. Natterer inspiroitui näyistään ja maalasi niitä. Hän oli Hans Prinzhornin potilaana ja Prinzholm keräsi potilaidensa töitä.
Natterer kuoli sydänkohtaukseen laitoksessa lähellä Rottweiliä.
August Mäkeläinen

August Mäkeläinen (12. syyskuuta 1885 Kuhmoinen – 2. tammikuuta 1956) oli suomalainen kalastusmestari ja tietokirjailija. Hän toimi Mustialan maanviljelysopiston kalanviljelyslaitoksen hoitajana.
Teoksia

Nimellä Aug. Mäkeläinen:
Kalamiehen kirja : sisävesikalastajan käytännöllisiä havaintoja ja ohjeita. Otava 1916, 2. painos 1918, 3. täyd. painos nimellä Kalastajan kirja : kalastajan käytännöllisiä havaintoja ja ohjeita 1938, 4. täyd. painos nimellä Kalastajan kirja : kalastajan käytännöllisiä havaintoja ja ohjeita 1950, 5. näköispainos 4. painoksesta nimellä Kalastajan kirja. Oulaisten Aika, Oulainen 1999
Bernt Gustaf Eneskjöld

Bernt Gustaf Eneskjöld  (4. kesäkuuta 1756 – 13. joulukuuta 1829 Vehmaa) oli suomalainen sotilas ja valtiopäivämies.
Eneskjöldin vanhemmat olivat Berndt Johan ja Christina Eleonora Eneskjöld ja puoliso vuodesta 1786 Anna Christina Mörtengren (k. 1853). Hän oli korpraali henkirakuunarykmentissä 1769 ja kornetti 1777. Oltuaan reservissä vuodesta 1781 Eneskjöld erosi palveluksesta luutnanttina 1789. Hän oli edustaja aatelissäädyssä Porvoon valtiopäivillä 1809.
Bernt Fredrik Ulrik Stackelberg

Bernt Fredrik Ulrik Stackelberg (8. marraskuuta 1782 Artjärvi – 1824 Ostrogožsk, Voronežin kuvernementti, Venäjä) oli Venäjän keisarillisessa armeijassa palvellut suomalainen kenraalimajuri ja vapaaherra.
Stackelbergin vanhemmat olivat majuri, tilanomistaja, käskynhaltija, vapaaherra Berndt Magnus Stackelberg ja Ottiliana Ulrika de Geer af Tervik ja puolisot vuodesta 1805 hovineiti, vapaaherratar Fredrika Sofia Carolina von Kaulbars (k. 1806), 1810–1811 (avioero) Margareta Elisabet Heintzius ja sitten kreivitär Eveline Kempski von Rakoczin. Stackelberg opiskeli Haapaniemen sotakoulussa 1797–1801. Jo vuonna 1800 hänet ylennettiin kornetiksi Henkivartioväen kevyeen rakuunarykmenttiin, jossa hän yleni luutnantiksi 1805. Stackelberg erosi rykmentin palveluksesta tammikuun alussa 1808, mutta tuli Suomen sodan alettua eversti C.A. Adlercreutzin ylimääräiseksi prikaatinadjutantiksi Suomeen sijoitetun kenttäarmeijan 2. prikaatiin. Hän joutui venäläisten sotavangiksi Hatanpään kartanossa Messukylässä maaliskuussa 1808, mutta astui seuraavana vuonna Venäjän keisarillisen armeijan palvelukseen. Stackelberg ylennettiin everstiksi Liettuan ulaanirykmentissä, jonka mukana hän taisteli Napoleonin vastaisissa sodissa 1812–1814. Hänet ylennettiin kenraalimajuriksi 1820 ja määrättiin ratsuväkiprikaatin komentajaksi, missä tehtävässä palveli kuolemaansa saakka.
Stackelberg-suku merkittiin Suomen ritarihuoneeseen tammikuussa 1818 vapaaherrallisena sukuna numero 10. Kenraali Stackelberg omisti Ratulan allodiaalisäterin Artjärvellä 1807–1811.
Arvi Arjatsalo

Arvi Ensio Arjatsalo (sukunimi vuoteen 1947 Lyytikäinen, 27. tammikuuta 1927 Viipuri – 18. marraskuuta 1989 Helsinki) oli suomalainen kansakoulunopettaja ja nuortenkirjailija.  Arjatsalo pääsi ylioppilaaksi 1946 ja valmistui kansakoulunopettajaksi 1953.
Arjatsalo otti kirjojensa aiheet koulumaailmasta ja käsitteli myös ajankohtaisia aiheita kuten ensimmäistä kuukävelyä sekä myös erilaisia ongelmia kuten nuorisorikollisuutta ja koulukiusaamista. 1980-luvulta alkaen Arjatsalo julkaisi useita elämäkertakirjoja Elias Lönnrotista, Sakari Topeliuksesta ja M. A. Castrénista.
Teokset

Järvihirviön jäljillä. 1960
Mykän merimiehen salaisuus. 1961
Kuulento Apollo 11. 1969
Viltsi ja muut. 1971
Kovikset. 1976
Möhkämammutti.  Otava, 1977.  ISBN 951-1-04515-6.
OH-ABB. 1978
Uponnut auto. 1978
Joulukalla, tv-näytelmä. 1980
Varastettu enkeli. 1980
Mä oon Maukka: Nuorisoromaani.  Otava, 1981.  ISBN 951-1-06196-8.
Vaarallinen valokuva. 1981
Avaruuden kulkuri: Seikkailukertomus.  Otava, 1983.  ISBN 951-1-07376-1.
Sammatin Elias, Elias Lönnrotin elämänvaiheita kouluvuosista ensimmäisiin runonkeruumatkoihin. 1983
Näin on, Maukka 1983
Jesse Owens - huippu-urheilija. 1984
Lönnrot suuri suomalainen, kuvitettu elämäkerta. 1985
Pumminmerkit. 1985
Topelius, nuorisoromaani Sakari Topeliuksesta. 1988
Auringonvärinen kissa. 1990
Sepelikesä. 1990
Siperia kutsuu, nuorisoromaani M. A. Castrénista. 1991
Palkinnot

Tauno Karilaan palkinto 1977
Valtion nuorisokirjailijapalkinto 1978 ja 1981
Hans Christian Andersen -palkinto 1980
Topelius-palkinto 1982 ja 1983
Aiheesta muualla

Risingshadow
Aston Butterworth

| Aston Butterworth |
| --- | --- |
Koko nimi:  Aston Butterworth
Päämaja:  Inglaterra, Englanti
Perustajat:  Bill Aston, Archie Butterworth
Tunnetuimmat kuljettajat:  Robin Montgomerie-Charrington, Bill Aston
Moottorit:  AJB
Saavutukset Formula 1:n MM-sarjassa
Ensimmäinen kilpailu:  Belgian GP 1952
Kilpailuja:  4
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Italian GP 1952
Aston Butterworth NB42
Aston Butterworth oli brittiläinen Formula 1 -talli, joka osallistui neljään kilpailuun kaudella 1952. Tallin kuljettajat eivät päässeet kertaakaan maaliin asti.
Tilastot ja saavutukset F1-sarjassa

(avain)
| Vuosi | Malli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- | --- | --- | --- | --- |
| 1952 | Aston NB42 | Butterworth F4 | D |  | SWI | INDY | BEL | FRA | GBR | GER | DUT | ITA |
| 1952 | Aston NB42 | Butterworth F4 | D |  Robin Montgomerie-Charrington |  |  | Kesk. |  |  |  |  |  |
| 1952 | Aston NB41 | Butterworth F4 | D |  Bill Aston |  |  |  |  | DNS | Kesk. |  | DNQ |
August Neo

| Mitalit | Mitalit | Mitalit |  |
| --- | --- | --- | --- |
|  August Neo |  August Neo |  August Neo |  |
Maa:   Viro
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 |  87 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Rooma 1934 | 79 kg |  |
|  Hopeaa | Pariisi 1937 | 87 kg |  |
|  Pronssia | Oslo 1939 | 87 kg |  |
|  Pronssia | Kööpenhamina 1935 | 87 kg |  |
Miesten vapaapaini
|  Olympialaiset  |  Olympialaiset  |  Olympialaiset  |  |
|  Hopeaa | Berliini 1936 |  87 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Bryssel 1935 | 87 kg |  |
August "Ago" Neo (12. helmikuuta 1908 Vihterpalu – 19. elokuuta 1982 Århus, Tanska) oli virolainen painija, joka saavutti menestystä sekä kreikkalais-roomalaisessa että vapaapainissa.
Neon ensimmäiset arvokilpailut olivat kreikkalais-roomalaisen painin Prahan EM-kisat 1931, missä hän sijoittui neljänneksi. Ensimmäisen arvokisamitalinsa, hopeisen, hän saavutti vuoden 1934 EM-kisoissa Roomassa 79 kilogramman painoluokassa. Seuraavana vuonna 87 kilogramman painoluokkaan noussut Neo saavutti pronssia sekä kreikkalais-roomalaisen painin EM-kilpailuista Kööpenhaminassa että vapaapainin EM-kilpailuista Brysselistä. Berliinin olympialaisissa 1936 Neo sijoittui vapaapainissa hopealle kultamitalin mentyä ruotsalaiselle Knut Fridellille, sekä kreikkalais-roomalaisessa painissa pronssille. EM-kisoista Neo saavutti vielä kreikkalais-roomalaisessa painissa hopeaa vuonna 1937 ja pronssia vuonna 1939.
Viron mestaruuden Neo voitti urallaan vapaapainissa viisi kertaa ja kreikkalais-roomalaisessa painissa viidesti. Hän kilpaili Viron maajoukkueessa kaikkiaan 28 kertaa. Seuratasolla hän edusti Tallinnan Sportia.
Aiheesta muualla

August Neo – Sports Reference LLC. (englanniksi)
August Neo FILA:n tietokannassa
Billy J. Kramer

Billy J. Kramer, 1965
Billy J. Kramer (oik. William Howard Ashton, s. 19. elokuuta 1943 Bootle, Liverpool, Englanti) on brittiläinen laulaja, joka tunnetaan yhteistyöstä The Dakotas -yhtyeen kanssa 1960-luvulla.
Billy J. Kramer and The Dakotas levytti useita menestyskappaleita 1960-luvun alussa. Niistä ensimmäinen oli Lennonin ja McCartneyn ”Do You Want to Know a Secret” Kramer julkaisi myös erityisesti hänelle tehtyjä Lennon-McCartney-sävelmiä. Beatlesilla ja Dakotasilla oli sama manageri, Brian Epstein.
Suomessa Billy J. Kramer on esiintynyt Helsingin Kulttuuritalolla vuonna 1964 sekä Tavastialla vuonna 1973.
Ashanti (laulaja)

| Ashanti |
| --- | --- |
 Ashanti helmikuussa 2008.
Henkilötiedot
Syntynyt: 13. lokakuuta 1980 (ikä 43) Glen Cove, New York, Yhdysvallat
Ammatti:  laulaja-lauluntekijä, näyttelijä
Muusikko
Taiteilijanimi:  Ashanti, Shany
Laulukielet:  englanti
Aktiivisena:  1994–
Tyylilajit:  R&B, hip hop
Soittimet:  laulu, piano
Levy-yhtiöt:  Jive Records (1994–1997) Epic Records (1998–2000) The Inc. Records (2001–2009) Written Entertainment (2010–) eOne (2011–)
Aiheesta muualla
ashantithisisme.com
  [ Muokkaa Wikidatassa ] [ ohje ]  
Ashanti Shequoiya Douglas (s. 13. lokakuuta 1980 Glen Cove, New York) on Grammy-palkittu yhdysvaltalainen R&B ja hip hop -artisti, lauluntekijä, levytuottaja ja näyttelijä.
Ashantin menestynein albumi on hänen ensilevynsä Ashanti, joka myi kultaa eli 503 000 kappaletta ensimmäisellä viikollaan Yhdysvalloissa vuonna 2002. Maailmanlaajuisesti se myi 6,5 miljoonaa kappaletta. Albumi sisältää hitit ”Foolish” ja ”Happy”.
Vuonna 2003 julkaistiin Ashantin toinen albumi Chapter II. Hittisingleksi nousi ”Rock Wit U (Awww Baby)”. Se oli ehdolla kahdessa sarjassa MTV Video Music Awardsissa. Albumi myi 2,5 miljoonaa kappaletta maailmanlaajuisesti.
Ashantin kolmas albumi Concrete Rose julkaistiin vuonna 2004. Se myi ensimmäisellä viikollaan 245 000 kappaletta, mutta hyvän alun jälkeen myynti hidastui. Siitä muodostuikin hänen heikoimmin menestynyt levynsä, joka kuitenkin sisälsi yhden kansainvälisen hitin, ”Only U”.
Yksityiselämä

Ashanti erosi rap-artisti Nellystä vuonna 2013. Pari kuitenkin palasi yhteen vuonna 2023 ja saman vuoden joulukuussa he menivät naimisiin. Ashanti alkoi odottaa parin yhteistä lasta seuraavana vuonna.
Albumit

Ashanti (2002)
Chapter II (2003)
Ashanti's Christmas (2003)
Can't Stop (2004)
Concrete Rose (2004)
Collectables by Ashanti (2005)
The Declaration (2008)
Braveheart (2014)
Elokuvat

Bride and Prejudice (2004)
Coach Carter (2005)
John Tucker Must Die (2006)
Resident Evil: Extinction (2007)
You're Nobody till Somebody Kills You (2007)
The Preacher (2014)
Stuck (2015)
Mothers and Daughters (2016)
A Christmas Winter Song (2019)
Aiheesta muualla

Kuvia tai muita tiedostoja aiheesta Ashanti (laulaja) Wikimedia Commonsissa
Viralliset kotisivut
Ashanti Internet Movie Databasessa. (englanniksi)
Autechre

Autechre
Autechre on brittiläinen, Warp Recordsille levyttävä elektronisen musiikin yhtye, jonka perustivat vuonna 1987 kaksi ystävystä, Rob Brown ja Sean Booth. Heidän musiikkinsa katsotaan ottavan vaikutteita IDM:stä ja ambientista, mutta he eivät itse myönnä kuuluvansa mihinkään tiettyihin genreihin.
Tuotanto > Albumit

Incunabula (1993)
Amber (1994)
Tri Repetae (1995)
Chiastic Slide (1997)
LP5 (1998)
Confield (2001)
Draft 7.30 (2003)
Untilted (2005)
Quaristice (2008)
Oversteps (2010)
Exai (2013)
elseq 1–5 (2016)
NTS Sessions 1–4 (2018)
Sign (2020)
Tuotanto > EP:t ja single-julkaisut

Cavity Job (1991)
Basscadet (1993)
Anti EP (1994)
Garbage (1995)
Anvil Vapre (1995)
We R Are Why / Are Y Are We? (1996)
Envane (1997)
Cichli Suite (1997)
Peel Sessions (1998; äänitetty alun perin John Peelin kuuluisaa radio-ohjelmaa varten vuonna 1995)
EP7 (1999; kaksi EP:tä (7.1 ja 7.2) yhdistettynä yhdeksi pitkäsoitoksi)
Splitrmx12  (1999)
Peel Sessions 2 (2000)
Gantz Graf (2002; julkaistiin myös DVD:llä)
Quaristice (Versions) (2008; julkaistiin Quaristice -levyn Limited Editionin kanssa)
Quaristice.Quadrange.ep.ae (2008)
Move of Ten (2010)
L-event (2013)
JNSN CODE GL16 / spl47 (2017)
Aunuksen Karjala

Aunuksen Karjala, lyhyemmin Aunus (karjalaksi Anuksen Karjala, lyh. Anus; ven. Олонецкая Карелия, Olonetskaja Karelija) on historiallis-maantieteellinen alue Venäjällä nykyisessä Karjalan tasavallassa Laatokan ja Äänisen välillä ja Äänisen pohjoispuolella. Aunuksen Karjala oli niin kutsutun Itä-Karjalan eli Suomen entisen itärajan takaisen karjalaisten ja vepsäläisten asuttaman alueen eteläosa. Sen katsottiin käsittävän Venäjän keisarikunnan Aunuksen kuvernementin kolmen läntisen kihlakunnan alueet eli Aunuksen, Petroskoin ja Poventsan kihlakunnat. Aunuksen Karjalan raja kulki etelässä Aunuksenkannakselta Syvärille ja pohjoisessa Repolaan ja Rukajärveen saakka.
Aunuksen Karjalan pohjoispuolella sijaitseva Itä-Karjalan pohjoisosa, Vienan Karjala, kuului puolestaan Arkangelin kuvernementtiin.
Nykyisin Aunuksen Karjalan alueella ovat Mujejärven, Segežan, Karhumäen, Kontupohjan, Suojärven, Prääžän, Pitkärannan, Lahdenpohjan, Aunuksen, Äänisenrannan ja Puudožin piirit. Maantieteellinen Aunus on laajempi kuin karjalan kielen aunuksen eli livvin murteen puhuma-alue.
Aunuksen Karjalan aluejako 1900-luvun alussa

Aunuksen Karjalaan luettiin Aunuksen kuvernementin länsiosan kihlakunnat, joihin kuuluivat seuraavan luettelon mukaiset kaupungit ja kunnat. Vuonna 1927 Neuvosto-Karjalassa kihlakuntien ja kuntien tilalle muodostettiin piirit ja kyläneuvostot.
| 0 | 1 | 2 |
| --- | --- | --- |
|  Aunuksen kihlakunta  Kaupunki: Aunus Kunnat: Kotkatjärvi  Mätässyvä  Nekkula  Riipuskala  Tulemajärvi  Vaaseni  Vieljärvi  Vitele  |  Petroskoin kihlakunta  Kaupunki: Petroskoi Kunnat: Ahnus  Jallahti  Latva  Munjärvi  Kontupohja  Pyhäjärvi  Soutjärvi  Suoju  Suurlahti  Säämäjärvi  Tiudia  Tolvoja  |  Poventsan kihlakunta  Kaupunki: Poventsa Kunnat: Danilova  Kiimasjärvi  Lindjärvi  Mäntyselkä  Paatene  Petrovski Jam  Porajärvi  Repola  Rimoila  Rukajärvi  Sunku  |
Aiheesta muualla

Wikimedia Commonsissa on kuvia tai muita tiedostoja aiheesta .
Aunuksen Ystävät Kainuu, Osastot, Pohjois-Suomi, Aluetoiminta, Suomi-Venäjä -seura
Itä-Karjalan entiset kunnat ja kaupungit
Antírrion linna

| Antírrion linna> Κάστρο Αντιρρίου |
| --- | --- |
 Antírrion linna.
Sijainti:  Antírrio, Nafpaktía, Aitolia-Akarnania, Länsi-Kreikka, Kreikka
Koordinaatit:  38°19′41″N, 21°45′56″E
Rakennustyyppi:  linna
Valmistumisvuosi:  1499
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Antírrion linna (kreik. Κάστρο Αντιρρίου, Kástro Antirríou), myös Roúmelin linna (Καστέλλι της Ρούμελης, Kastélli tis Roúmelis), on linna Antírrion kylässä Nafpaktían kunnassa Kreikassa. Se sijaitsee Patraksenlahden ja Korintinlahden erottavan salmen pohjoisrannalla eli Keski-Kreikan puolella.
Historia

Antírrion linna rakennettiin osmanivallan aikana vuonna 1499 hallitsemaan pääsyä Korintinlahdelle yhdessä salmen vastakkaisella eli etelärannalla sijaitsevan Ríon linnan kanssa. Sen rakennutti sulttaani Bayezid II. Genovalaiset piirittivät linnaa vuonna 1532, jolloin turkkilaiset lopulta räjäyttivät sen vetäytyessään. He linnoittivat paikan uudestaan jo seuraavana vuonna. Hayreddin Barbarossa varusti linnaa tykeillä vuonna 1543.
Maltan ritarit tuhosivat linnan vuonna 1603, jonka jälkeen turkkilaiset rakennuttivat sen jälleen uudestaan. Vuonna 1687 venetsialaiset piirittivät linnaa ja turkkilaiset räjäyttivät sen taas vetäytyessään. Tämän jälkeen venetsialaiset rakensivat sen uudelleen. Vuonna 1699 linna siirtyi rauhansopimuksella turkkilaisille. Kreikkalaiset saivat linnan vapaussodassa vuonna 1829.
Rakennelma

Linna edustaa nykyisessä eli viimeisessä vaiheessaan pääasiassa venetsialaista linnoitusarkkitehtuuria. Se on muodoltaan suunnilleen kuusikulmio ja sen nurkissa on bastionit. Pohjoispuolelta linna oli suojattu merivettä sisältäneellä vallihaudalla, joka erotti sen mantereesta. Myös pääsisäänkäynti oli pohjoispuolella.
Turkkilaisella ajalla linnan sisällä kerrotaan olleen 89 taloa, kaksi moskeijaa ja turkkilainen kylpylä. Venetsialaisajalla linnassa oli 30 tykkiä.
Nykyisin heti linnan itäpuolella on Ríon–Antírrion sillan pohjoispää. Linnan eteläkärjessä on majakka.